
ΠΡΟΕ ΔΡΙΚΑ ΔΙΑΤΑΓ ΜΑΤΑ 

(ΐ) 

Εξαίρεση από την εποπτεία του Υπουργείου Οικονομικών του Ιδρύμα¬ 
τος «Ινστιτούτου Ερεύνης Νοσημάτων Θώρακος» και υπαγωγή του 
στην εποπτεία του Υπουργείου Υγείας, Πρόνοιας και Κοινωνικών 
Ασωαλίσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της 2342/6.12.1948 πράξης του συμβολαιο¬ 
γράφου Αθηνών Ιωάν. Δημ. Οικονόμου, β) του από 23.2.1950 Β. Δ/ 
τος, «περί εγκρίσεως ιδρύσεως ιδρύματος υπό την επωνυμίαν «Ινστιτού¬ 
του Ερεύνης Νοσημάτων Θώρακος», γ) του από 15.4.1958 Β. Δ/τος 
σχετικά με την τροποποίηση του ανωτέρω Δ/τος, δ) του 135/1985 Π, 


Δ/τος, με το οποίο αντικαταστάθηκαν ορισμένες διατάξεις του προη¬ 
γούμενου Π. Δ/τος και ε) του άρθρου 97 παρ. 3 του Α.Ν. 2039/39. 

2. Το από 15.9.1987 πρακτικό του Διοικητικού Συμβουλίου του 
ανωτέρω ιδρύματος. 

3. Τη ΓΎ8787/3.11.86 επιστολή του Υπουργού Υγείας, Πρόνοιας 
και Κοινωνικών Ασφαλίσεων. 

4. Την Υ. 1362Α/5.10.87 απόφαση του Πρωθυπουργού, με την 
οποία καθορίστηκαν οι αρμοδιότητες του Αναπληρωτή Υπουργού Οικο¬ 
νομικών. 

5. Την 31/1.12.87 γνωμοδότηση του Συμβουλίου Εθνικών Κληρ/ 
των με πρόταση του Αναπληρωτή Υπουργού Οικονομικών, αποφασί¬ 
ζουμε: 

Άρθρο μόνο. 

1. Εξαιρούμε το ίδρυμα «Ινστιτούτου Ερεύνης Νοσημάτων Θώρα¬ 
κος» από την εποπτεία του Υπουργείου Οικονομικών που ασκείται, σύμ¬ 
φωνα με τις διατάξεις του Α.Ν. 2039/39, στη διοίκηση διαχείριση και 
εκτέλεση του σκοπού του, επειδή συντηρείται κυρίως από πόρους που 
προέρχονται από τη λειτουργία του και την εν μέρει επιχορήγηση του 
Δημοσίου και το υπάγουμε στην εποπτεία του αρμόδιου από το σκοπό 
Υπουργείου Υγείας, Πρόνοιας και Κοινωνικών Ασφαλίσεων. 

2. Η κατά τις διατάξεις του Α.Ν. 2039/39 εποπτεία του Υπουρ¬ 
γείου Οικονομικών στο ανωτέρω ίδρυμα παραμένει μόνο σε θέματα δια¬ 
τήρησης ή επένδυσης σε άλλα περιουσιακά στοιχεία της περιουσίας που 
αφέθηκε για τη σύστασή του καθώς και στην εκκαθάριση άλλων περιου¬ 
σιών που αφήνονται σ’ αυτό με κληρονομιά, κληροδοσία και δωρεά χω¬ 
ρίς «δικό κοινωφελή σκοπό, ως επίσης και στη διαχείριση και διάθεση 
των κοινωφελών περιουσιών που αφήνονται σ’ αυτό για την εκτέλεση ει¬ 
δικού κοινωφελούς σκοπού. 

Στον Αναπληρωτή Υπουργό Οικονομικών αναθέτουμε τη δημο¬ 
σίευση και εκτέλεση του Δ/τος αυτού. 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΟΝ 

ΓΕΟΡΓΙΟΣ ΠΕΤΣΟΣ 

-«- 

ΥΠΟΥΡ ΓΙΚΕΣ ΑΠΟΦΑΣΕΙΣ ΚΑΙ ΕΓΚΡ ΙΣΕΙΣ 

Αριθ. 28421/863 (2) 

Μερική ανάκληση της απόφασης του Υπουργού Οικονομικών 29983/ 
879/26.3.85. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1) Τις διατάξεις του από 20.1.1932 Π. Δ/τος «Διαχείριση νομικών 
προσώπων από την Τράπεζα της Ελλάδος». 

2) Το από 7.10.1958 Β. Δ/γμα (ΦΕΚ Α’ 175/24.10.1958) «Τρο¬ 
ποποίηση του από 20.1.1932 Π. Δ/τος». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3) Την απόφασή μας 29983/879/26.3.85 «Ανάθεση της διαχείρι¬ 
σης διαφόρων Κρατικών Παιδικών Σταθμών μεταξύ των οποίων και ο 
Γ'. Κρ. Παιδικός Στ. Ιλισίων στην Τράπεζα της Ελλάδος. 

4) Το έγγραφο της Τράπεζας της Ελλάδος 17353/22.3.88. 

5) Την απόφαση του Υπουργού Οικονομικών 53755/4203/ 
26.5.1986 (ΦΕΚ 383/Β’τεύχος/10.6.1986) «Μεταβίβαση της εξου¬ 
σίας να υπογράφουν με εντολή Υπουργού στους Προϊσταμένους Δ/ 
νσεων, Τμημάτων κ.λπ.», αποφασίζουμε: 

Ανακαλούμε μερικά την ανωτέρω απόφασή μας 29983/879/ 
26.3.83 σχετικά με την ανάθεση του Γ' Κρατικού Παιδικού Σταθμού 
Ιλισίων στην Τρ. Ελλάδος και ορίζουμε όπως το ταμιακό υπόλοιπο του 
λογ/σμού μεταφερθεί σε λογαριασμό που θα τηρείται στην Αγροτική 
Τράπεζα της Ελλάδος Υποκ/μα Ιλισίων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 28 Μαρτίου 1988 
Με εντολή Υπουργού 
Ο Διευθυντής 
Ε. ΚΑΤΣΟΡΙΔΑΣ 

- +- 

Αριθ. 240588 (3) 

Τροποποίηση της με αριθ. 300518/2.11.1984 απόφασης «Κυκλοφο¬ 
ρία, έλεγχος και όροι παρασκευής των κτηνιατρικών φαρμακευτι¬ 
κών προϊόντων» (ΦΕΚ 800/τ.Β'/9.11.1984). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΓΕΩΡΓΙΑΣ 
ΚΑΙ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Των άρθρων 1 και 3 του Ν. 1338/1983 «Εφαρμογή του Κοινοτι¬ 
κού Δικαίου» (ΦΕΚ 34/τ.Α'/17.3.1983) ο οποίος τροποποιήθηκε και 
συμπληρώθηκε από το Ν. 1440/1984 «Συμμετοχή της Ελλάδος στο 
κεφάλαιο, στα αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο κεφάλαιο της Ευρωπαϊκής Κοινότητος Άνθρα- 
κος και Χάλυβος και του Οργανισμού Εφοδιασμού ΕΥΡΑΤΟΜ» (ΦΕΚ 
70/τ.Α'/21.5.1984). 

β) Των άρθρων 2 παράγρ. 2 περιπτ. β και ι και 14 παράγρ. 1 και 4 
του Ν. 1316/1983 «Ίδρυση, οργάνωση και αρμοδιότητες του Εθνικού 
Οργανισμού Φαρμάκων (Ε.Ο.Φ.), της Εθνικής Φαρμακοβιομηχανίας 
(Ε.Φ.), της Κρατικής Φαρμακαποθήκης (Κ.Φ.) και τροποποίηση και 
συμπλήρωση της Φαρμακευτικής Νομοθεσίας και άλλες διατάξεις» 
(ΦΕΚ 3/τ.Α'/11.1.1983). 

2. Την αριθ. Α 9211/ΔΙΟΝΟΣΕ 1737/3.12.1987 κοινή απόφαση 
του Πρωθυπουργού και του Υπουργού Εθνικής Οικονομίας «Ανάθεση 
αρμοδιοτήτων στους Υφυπουργούς Εθνικής Οικονομίας» (ΦΕΚ 702/ 
τ.Β'/4.12.1987). 

Τη με αριθμ. 0-397 πρόταση του Διοικητικού Συμβουλίου του 
Ε.Ο.Φ., αποφασίζουμε: 

Τροποποιούμε και συμπληρώνουμε το άρθρο 52 της με αριθ. 
300518/2.11.1984 (ΦΕΚ 800/τ.Β'/9.11.1984) απόφασής μας, σε 
συμμόρφωση προς την οδηγία 87/20/ΕΟΚ του Συμβουλίου της 22ας 
Δεκεμβρίου 1986 «για την τροποποίηση της οδηγίας 81/852/ΕΟΚ 
περί προσεγγίσεως των νομοθεσιών των Κρατών μελών σχετικά με τα 
αναλυτικά, φαρμακοτοξικολογικά και κλινικά πρότυπα και πρωτό¬ 
κολλα στον τομέα του ελέγχου των κτηνιατρικών φαρμακευτικών προ¬ 
ϊόντων» (ΕΕ Ε 15 σελ. 34), ως εξής: 

Άρθρο μόνο. 

1. Τροποποιούμε το ΜΕΡΟΣ 1 του ΠΑΡΑΡΤΗΜΑΤΟΣ ως εξής: 

α) Στο σημείο Ά «ΠΟΙΟΤΙΚΗ ΚΑΙ ΠΟΣΟΤΙΚΗ ΣΥΝΘΕΣΗ ΤΩΝ 
ΣΥΣΤΑΤΙΚΩΝ» και στο τέλος της παραγράφου 3 προστίθεται παρά¬ 
γραφος 4 που έχει ως εξής: 

«4. Πρέπει να αιτιολογείται η επιλογή της σύνθεσης, των συστατικών 
και του περιέκτη και να τεκμηριώνεται με επιστημονικά στοιχεία σχε¬ 
τικά με τη διαδικασία ανάπτυξης των φαρμακευτικών προϊόντων (0Ε- 
ΥΕΕΟΡΡΕΜΕΝΤ ΟΑΕΕΝΙζίυΕ). Πρέπει να επισημαίνεται και να αι¬ 
τιολογείται η τυχόν ύπαρξη περίσσειας δραστικής ουσίας». 

β) Στο σημείο Β' «ΠΕΡΙΓΡΑΦΗ ΤΗΣ ΜΕΘΟΔΟΥ ΠΑΡΑ¬ 
ΣΚΕΥΗΣ» και στο τέλος του β εδαφίου προστίθεται περίπτωση ανά- 
ριθμη που έχει ως εξής: «πειραματικές μελέτες που καθιστούν έγκυρη 
τη διαδικασία παρασκευής, στις περιπτώσεις όπου δεν χρησιμοποιείται 
πρότυπη μέθοδος παρασκευής ή στις περιπτώσεις όπου η μέθοδος παρα¬ 
σκευής έχει εξαιρετική σημασία για το προϊόν». 


γ) Στο σημείο Γ’ «ΕΛΕΓΧΟΣ ΤΩΝ ΠΡΩΤΩΝ ΥΛΩΝ» η περίπτωση 
β της παραγράφου 2 αντικαθίσταται ως εξής: 

«β) Η περιγραφή της ουσίας, σύμφωνη προς εκείνη που έχει επιλεγεί 
για τη σύνταξη ενός άρθρου της ευρωπαϊκής φαρμακοποιίας, συνοδεύε¬ 
ται από όλα τα αναγκαία δικαιολογητικά, ιδίως, εφόσον συντρέχει λό¬ 
γος, σε ό,τι αφορά τη μοριακή δομή. Αυτή πρέπει να συνοδεύεται από 
κατάλληλη περιγραφή της μεθόδου συνθετικής παρασκευής. Προκειμέ- 
νου περί προϊόντων που δύνανται να προσδιορισθούν μόνο από τον τρόπο 
παρασκευής τους, η περιγραφή του τρόπου αυτού πρέπει να είναι αρκετά 
λεπτομερής ώστε να χαρακτηρίζει ένα σταθερό, τόσο ως προς τη σύν¬ 
θεσή του, όσο και ως προς τις επενέργειές του, προϊόν». 

2. Τροποποιούμε το ΜΕΡΟΣ 2 του ΠΑΡΑΡΤΗΜΑΤΟΣ ως εξής: 

α) Μετά τα δύο εδάφια του ΜΕΡΟΥΣ" 2 «ΤΟΞΙΚΟΛΟΓΙΚΕΣ ΚΑΙ 
ΦΑΡΜΑΚΟΛΟΓΙΚΕΣ ΔΟΚΙΜΑΣΙΕΣ» προστίθεται νέο εδάφιο που 
έχει ως εξής: 

«Ο Ε.Ο.Φ. μεριμνά ώστε οι δοκιμασίες ασφαλείας να διεξάγονται 
σύμφωνα με τις αρχές της εργαστηριακής δεοντολογίας που αναφέρο- 
νται στο Π.Δ. 329/1983 (ΦΕΚ 118/τ.Α'/8.9.1983) το οποίο τροπο¬ 
ποιήθηκε με την αριθ. 279/85/14.2.1985 (ΦΕΚ 146/τ.Β'/ 
18.3.1985) Υπουργική Απόφαση, στον τομέα των δοκιμασιών των 
επικινδύνων ουσιών ή, ελλείψει τούτων, σύμφωνα με τις αρχές που συνι- 
στά ο Οργανισμός Συνεργασίας και Αναπτύξεως». 

β) Στο σημείο Β' «ΜΕΛΕΤΗ ΤΗΣ ΤΟΞΙΚΟΤΗΤΑΣ» του Κεφαλαίου 
I το τέταρτο εδάφιο της παραγράφου 1 αντικαθίσταται ως εξής: 

«Η μελέτη αυτή περιγράφει τα παρατηρηθέντα συμπτώματα, συμπε¬ 
ριλαμβανομένων των τοπικών αντιδράσεων. Η περίοδος παρατήρησης 
των πειραματοζώων καθορίζεται από τον πειραματιστή και θα επαρκεί 
για να καταδειχθεί η χειροτέρευση ή η αποκατάσταση ιστών η οργάνων. 
Θα διαρκεί συνήθως δεκατέσσερις ημέρες, και πάντως δεν θα είναι μι¬ 
κρότερη των επτά ημερών, χωρίς να υποβάλλονται τα ζώα σε μακρα 
δοκιμασία. Τα ζώα που πεθαίνουν κατά την περίοδο παρατήρησης πρέ¬ 
πει να υποβληθούν από τον Ε.Ο.Φ. σε αυτοψία, όπως επίσης και όλα τα 
ζώα που επιβιώνουν καθ’ όλη τη διάρκεια της περιόδου παρατήρησης. 

Πρέπει να αντιμετωπίζεται το ενδεχόμενο διενέργειας ιστοπαθολογι- 
κών εξετάσεων σε κάθε όργανο το οποίο κατά την αυτοψία παρουσιάζει 
μακροσκοπικές αλλοιώσεις. 

Από τα ζώα που χρησιμοποιούνται στη μελέτη πρέπει να λαμβάνο- 
νται όσο το δυνατό περισσότερες πληροφορίες. Οι δοκιμασίες τοξικότη¬ 
τας δι’ εφάπαξ χορηγήσεως πρέπει να διεξάγονται έτσι ώστε να αποκα¬ 
λύπτονται τα σημεία οξείας τοξικότητας και να αξιολογείται κατά το δυ¬ 
νατό ο τρόπος επέλευσης του θανάτου. Πρέπει να διενεργείται σε κατάλ¬ 
ληλα είδη ποσοτική εκτίμηση της κατά προσέγγιση θανατηφόρου δό- 
σεως και να συλλέγονται στοιχεία για τη σχέση δόσεως - αποτελέσμα¬ 
τος, χωρίς εντούτοις να απαιτείται υψηλό επίπεδο ακρίβειας». 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 21 Απριλίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

ΓΙΑΝΝΟΣ ΠΑΠΑΝΤΩΝΙΟΥ ΓΙΑΝΝΗΣ ΠΟΤΤΑΚΗΣ 

ΥΓΕΙΑΣ, ΠΡΟΝΟΙΑΣ & ΚΟΙΝ/ΚΩΝ ΑΣΦΑΛ/ΣΕΩΝ 

ΓΙΑΝΝΗΣ ΦΛΩΡΟΣ 
-♦- 

Αριθ. Φ 201/οικ 2046 (4) 

Αναθέσεις έργου με μίσθωση. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

Του άρθρου 15 του Ν. 1735/87 (ΦΕΚ 195/τ. Α'/11.11.87), απο¬ 
φασίζουμε: 

Καθορίζουμε τον αριθμό των προσώπων που μπορεί το Ταμείο Επικ. 
Ασφάλισης, Πρόνοιας και Ασθένειας Λιμενεργατών Πειραιά να αναθέσει 
έργο με μίσθωση σε 65 γιατρούς διαφόρων ειδικοτήτων και 20 φυσιοθε¬ 
ραπευτές, για ένα χρόνο, προκειμένου να εξασφαλιστεί,η περίθαλψη των 
ασφαλισμένων του. 

Από τους παραπάνω, οι γιατροί απαιτείται να έχουν πτυχίο ημεδα¬ 
πής ιατρικής Σχολής ή ισότιμο της αλλοδαπής, άδεια άσκησης επαγ¬ 
γέλματος στην Ελλάδα, τίτλο ειδικότητας κατά περίπτωση και τετρα¬ 
ετή άσκηση επαγγέλματος και οι φυσιοθεραπευτές απαιτείται να έχουν 
πτυχίο φυσιοθεραπείας αναγνωρισμένο, άδεια άσκησης επαγγέλματος 


εφΗΜεΡΙζ. I Η2. ι\ΥΒΐ:, ΝΗ2.1:«2. (ι ΐτΥΛυ*. Δ^Υ I ΕΡυ) 

και να έχουν εγγραφεί στον οικείο επαγγελματικό· σύλλογο. 

Η αμοιβή στους αναδόχους θα παρέχεται με βάση δελτία παροχής 
υπηρεσιών θεωρημένα από την οικεία οικονομική εφορία. Η αμοιβή των 
παραπάνω γιατρών καθορίζεται στις 600.000 δρχ. ετησίως για τον κα¬ 
θένα, εκτός από ορισμένες ειδικότητες γιατρών που προσδιορίζονται 
από το Δ.Σ. του Ταμείου και τους φυσιοθεραπευτές οι οποίοι αμείβονται 
σύμφωνα με το κρατικό τιμολόγιο (κατά πράξη και περίπτωση). 

Το έργο των ανωτέρω αναδοχών γιατρών και φυσιοθεραπευτών δεν 
ανάγεται στον κύκλο των καθηκόντων των υπαλλήλων του Ταμείου, θα 
παρέχεται στα ιδιωτικά ιατρεία και φυσιοθεραπευτήρια, αντίστοιχα, και 
σε χρόνο ανεξάρτητο από το ωράριο λειτουργίας της υπηρεσίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 6 Απριλίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ ΓΙΑΝΝΗΣ ΦΛΩΡΟΣ 

-- 

Αριθ. 9845 (5) 

Ψήφιση νέου Οργανισμού Εσωτερικής Υπηρεσίας της Κοινότητας Βρι- 
λησσίων Ν. Ανατολικής Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις των Ν. 1188/81 «περί κυρώσεως του Κώδικοςπερί 
καταστάσεως προσωπικού ΟΤΑ» και 1586/1986 «περί βαθμολογικής 
διάρθρωσης των θέσεων του δημοσίου, νομικών προσώπων δημοσίου 
δικαίου και των ΟΤΑ και άλλες διατάξεις» και του Π.Δ. 37α/1987.· 

2. Την 2/23.3.1988 (θέμα ΕΗΔ) γνωμοδότηση του Υπηρεσιακού 
Συμβουλίου του άρθρου 14 του Ν. 1586/86. 

3. Τα στοιχεία του οικείου φακέλου, αποφασίζουμε: 

Εγκρίνουμε την 37/1988 απόφαση του Κοινοτικού Συμβουλίου Βρι- 

λησσίων που αφορά στην ψήφιση νέου Οργανισμού Εσωτερικής Υπηρε¬ 
σίας της ανωτέρω Κοινότητας ως ακολούθως. 

Άρθρο Ιο. 

ΟΡΓΑΝΩΣΗ ΥΠΗΡΕΣΙΩΝ 

Η υηρεσία της Κοινότητας οργανώνεται σε Διεύθυνση και Τμήματα 
με καταμερισμό αρμοδιοτήτων σε σύνολο οργανικών θέσεων μονίμων 
υπαλλήλων 61 κατατασσομένων σε κατηγορίες και κλάδους όπως πα¬ 
ρακάτω: 

Ά ΤΑΚΤΙΚΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ 

Δύο (2) θέσεις κλάδου ΠΕΙ Διοικητικού. 

Μία (1) θέση κλάδου ΠΕ3 Πολιτικών Μηχανικών. 

Μία (1) θέση κλάδου ΠΕ4 Αρχιτεκτόνων. 

Μία (1) θέση κλάδου ΠΕ6 Τοπογράφων Μηχανικών. 

Μία (1) θέση κλάδου ΤΕ3 Τεχνολόγων Πολιτικών Μηχανικών. 

Εννέα (9) θέσεις κλάδου ΔΕΙ Διοικητικού. 

Δύο (2) θέσεις κλάδου ΔΕ5 Εργοδηγών Δομικών Έργων. 

Τρεις (3) θέσεις κλάδου ΔΕ14 Ελεγκτών εσόδων - εξόδων ΟΤΑ. 

Δύο (2) θέσεις κλάδου ΔΕ15 Εισπρακτόρων. 

Μία (1) θέση κλάδου ΔΕ24 Ηλεκτρολόγων. 

Δύο (2) θέσεις κλάδου ΔΕ29 Οδηγών αυτ/των. 

Δύο (2) θέσεις κλάδου ΔΕ30 Τεχνιτών, μία ειδικότητας υδραυλικού 
και η άλλη ειδικότητας οικοδόμου. 

Μία (1) θέση κλάδου ΥΕ1 Κλητήρων - θυρωρών - Γενικών Καθη¬ 
κόντων. 

Μία (1) θέση κλάδου ΥΕ2 Επιστατών καθαριότητας. 

Δέκα (10) θέσεις κλάδου ΥΕ16 Προσωπικού καθαριότητας εκ των 
οποίων έξι ειδικότητας εργατών καθαριότητας, μία ειδικότητας εργάτη 
οικοδόμου, μία ειδικότητας φύλακα παιδικών χαρών, μία ειδικότητας 
φύλακα γυμναστηρίου, μία ειδικότητας εργάτη - φύλακα εντευκτηρίου 
Νεότητας. 

Β' ΘΕΣΕΙΣ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ ΠΕΡΙΟΡΙΣΜΕΝΗΣ ΑΠΑΣΧΟΛΗΣΗΣ (αρθ. 23, 35 Ν. 
1735/87). 

Μία (1) θέση καθαρίστριας γραφείων με απασχόληση τρεις (3) ώρες 
ημερησίως, πέντε ημέρες την εβδομάδα. 

Γ' ΠΡΟΣΩΡΙΝΕΣ ΘΕΣΕΙΣ ΜΟΝΙΜΩΝ ΥΠΑΛΛΗΛΩΝ (Ν. 1476/ 
84, ΔΙΠΙΔ/Φ.42/24/11440/31.12.86 Κοινή Υπουργική Απόφαση, 
Ν. 1735/87). 

Μία (1) θέση κλάδου ΔΕΙ Διοικητικού. 


Μία (1) θέση κλάδου ΔΕ24 Ηλεκτρολόγων. . !·, 

Μία (1) θέση κλάδου ΔΕ28 Χειριστών μηχανημάτων έργων. 

Τέσσερις (4) θέσεις κλάδου ΔΕ29 Οδηγών αυτ/των. 

Δύο (2) θέσεις κλάδου ΔΕ30 Τεχνιτών ειδικότητας υδραυλικού. 

Δέκα τρεις (13) ΥΕ16 Προσωπικού καθαριότητας εκ των οποίων 8 
εργάτες καθαριότητας, 3 ύδρευσης 1 εργάτη κήπων και 1 καθαρίστριας 
κοινοτικού καταστήματος. 

Δ · ΠΡΟΣΩΡΙΝΕΣ ΘΕΣΕΙΣ ΜΕ ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΑΟΡΙΣΤΟΥ ΧΡΟΝΟΥ (Ν. 1476/84, ΔΙΠΙΔ/Φ.42/24/ 
11440/31.12.86, Ν.1735/87. 

Μία (1) θέση Αρχιτέκτονα Μηχανικού. 

Δύο (2) θέσεις Διοικητικών Υπαλλήλων. 

Μία (1) θέση Τεχνίτη υδραυλικού. 

Δύο (2) θέσεις εργατών καθαριότητας. 

Δύο (2) θέσεις εργατών ύδρευσης. 

Μία (1) θέση εργάτη κήπων και δενδροστοιχιών. 

Οι ανωτέρω θέσεις με στοιχεία Γ' και Δ' καλύπτονται σήμερα από 
τους διορισθέντες σύμφωνα με τους ανωτέρω νόμους και την Κοινή 
Υπουργική Απόφαση που περιλαμβάνονται στο συνημμένο παράρτημα 
Α' της 37/1988 απόφασης του Κ.Σ. και καταργούνται με την κατά 
οποιοδήποτε τρόπο αποχώρηση από την υπηρεσία αυτών που τις κατέ¬ 
χουν. 


ΑΡΘΡΟ 2ο 


ΠΡΟΪΣΤΑΜΕΝΟΙ 

Οι προϊστάμενοι των οργανικών μονάδων της Κοινότητας ορίζονται 
σύμφωνα με τις διατάξεις του άρθρου 9 του Ν. 1586/86 και προέρχο¬ 
νται: 

α. Της Διεύθυνσης από τον Κλάδο ΠΕΙ Διοικητικού ή ΔΕΙ Διοικητι¬ 
κού. 

β. Του Τμήματος Διοικητικών - Οικονομικών Υπηρεσιών από τον 
Κλάδο ΠΕΙ Διοικητικού ή ΔΕΙ Διοικητικού. 

γ. Του Τμήματος Τεχνικών Υπηρεσιών από τον Κλάδο ΠΕ3 Πολιτι¬ 
κών Μηχανικών ή ΠΕ4 Αρχιτεκτόνων και εφόσον δεν υπάρχει υπάλλη¬ 
λος του κλάδου αυτού από τον Κλάδο ΠΕ6 Τοπογράφων Μηχανικών 
και αν δεν υπάρχουν υπάλληλοι ούτε της κατηγορίας αυτής από τον 
Κλάδο ΤΕ3 Τεχνολόγων Πολιτικών Μηχανικών. 

ΑΡΘΡΟ 3ο 

ΚΑΤΑΝΟΜΗ ΠΡΟΣΩΠΙΚΟΥ 

Το κατά το άρθρο 1 προσωπικό κατανέμεται κατά τμήματα ανάλογα 
των εκάστοτε παρουσιαζομένων υπηρεσιακών αναγκών σε κάθε τομέα 
υπηρεσίας της Κοινότητας με απόφαση του Προέδρου της Κοινότητας 
μετά την εισήγηση του Προϊσταμένου της Διεύθυνσης ή του Τμήματος. 
Στην απόφαση θα προσδιορίζονται τα καθήκοντα και οι αρμοδιότητες 
κάθε υπαλλήλου. 


ΑΡΘΡΟ 4ο 

ΔΙΑΙΡΕΣΗ ΥΠΗΡΕΣΙΩΝ ΤΗΣ ΚΟΙΝΟΤΗΤΑΣ. ΑΝΤΙΚΕΙΜΕΝΑ 
ΚΑΙ ΑΡΜΟΔΙΟΤΗΤΕΣ 

1. Προϊστάμενος Διεύθυνσης 

α. Προΐσταται του προσωπικού της Κοινότητας, 
β. Τηρεί τους ατομικούς υπηρεσιακούς φακέλους του προσωπικού 
και συντάσσει ως Β' κριτής τις εκθέσεις ουσιαστικών προσόντων των 
υπαλλήλων. 

γ. Παρακολουθεί την ισχύουσα νομοθεσία και επιβλέπει για την 
εφαρμογή της από τις υπηρεσίες της Κοινότητας. 

δ. Επιβλέπει, συντονίζει και κατευθύνει τις υπηρεσίες της Κοινότητας 
και το προσωπικό στην εκτέλεση των καθηκόντων του, σύμφωνα με τις 
ισχύουσες διατάξεις και τις εκάστοτε αποφάσεις του Κοινοτικού Συμ¬ 
βουλίου και του Προέδρου της Κοινότητάς. 

Είναι αρμόδιος για κάθε θέμα που σχετίζεται με την εύρυθμη λειτουρ¬ 
γία των υπηρεσιών της Κοινότητας. 

2. Τμήμα Διοικητικών και Οικονομικών Υπηρεσιών. 

Στο Τμήμα Διοικητικών και Οικονομικών υπηρεσιών υπάγονται οι 
παρακάτω αρμοδιότητες, 
α. Δημόσιες σχέσεις-Τύπος. 
β. Αρχείο - Διεκπεραίωση, 
γ. Δημοτική κατάσταση, 
δ. Φορολογικά θέματα, 
ε. Λογιστικά θέματα, 
στ. Είσπραξη κοινοτικών προσόδων. 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Προϊστάμενος Τμήματος. 

1) Πέραν των ειδικών καθηκόντων του, επιβλέπει και συντονίζει τις 
εργασίες του τμήματός του και επεμβαίνει οσάκις παρίσταται ανάγκη 
για την απρόσκοπτη διεξαγωγή της υπηρεσίας Διοικητικού Οικονομι¬ 
κού της Κοινότητας. 

2) Εισηγείται στον Πρόεδρο, μέσω του Προϊσταμένου της Διεύθυν¬ 
σης, τον προσδιορισμό των αρμοδιοτήτων και καθηκόντων στους υπαλ¬ 
λήλους του τμήματος. 

α. Δημόσιες σχέσεις - Τύπος. 

1) Κατάρτιση και εκτέλεση των προγραμμάτων εορτών και τελετών, 
δεξιώσεων, πολιτιστικών εκδηλώσεων, ενημέρωση του κοινού επί των 
κοινοτικών δραστηριοτήτων και έκδοση ενημερωτικών εντύπων ή πε¬ 
ριοδικών. 

2) Ενημέρωση των αρμοδίων υπηρεσιών της Κοινότητας στα διά¬ 
φορα προβλήματα που αναφέρονται έγγραφα ή προφορικά από τους κα¬ 
τοίκους της Κοινότητας καθώς και εκείνα που δημοσιεύονται μέσω του 
τύπου και άλλων μέσων ενημέρωσης. 

3) Οι σχέσεις της Διοίκησης της Κοινότητας με τα Συνοικιακά Συμ¬ 
βούλια. 

β. Αρχείο - Διεκπεραίωση. 

1) Πρωτοκόλληση τόσο της εισερχόμενης όσο και της εξερχόμενης 
αλληλογραφίας της Κοινότητας. 

2) Τήρηση του αρχείου (φακέλους - βιβλία) όπου καταχωρίζονται 
και αρχειοθετούνται τα πάσης φύσης έγγραφα. 

3) Διεκπεραίωση της αλληλογραφίας της Κοινότητας. 

4) Δακτυλογράφηση. 

5) Καταχώριση των αποφάσεων του Κοινοτικού Συμβουλίου στο βι¬ 
βλίο πρακτικών. 

6) Σύνταξη των αιτήσεων των πολιτών αν χρειάζεται. 

7) Σύνταξη των υπευθύνων δηλώσεων παροχής ηλεκτρικού ρεύμα¬ 
τος από τη Δ.Ε.Η. 

8) Δημοσίευση των ανακοινώσεων και κάθε άλλου σχετικού εγγρά¬ 
φου κλητήρια θεσπίσματα και επιδόσεις κ.λπ. 

γ. Δημοτική κατάσταση. 

1) Τήρηση των δημοτολογίων, μητρώων αρρένων, στρατολογικών 
πινάκων και έκδοση των πιστοποιητικών γέννησης, οικογενειακής κα¬ 
τάστασης και στρατολογικής χρήσης. 

2) Τήρηση των εκλογικών καταλόγων και διαδικασία εγγραφής 
εκλογέων και έκδοση εκλογικών βεβαιώσεων. 

3) Κάθε άλλο στοιχείο που έχει σχέση με την ενημέρωση των δημο¬ 
τολογίων και εξυπηρέτηση των πολιτών στα ανωτέρω αντικείμενα, 
δ. Φορολογικά θέματα 

1) Κατάρτιση των φορολογικών καταλόγων φόρων, τελών, δικαιω¬ 
μάτων και εισφορών και η σύνταξη των φορολογικών προσκλήσεων. 

2) Ενημέρωση των φορολογικών καταλόγων σε συνεργασία με το 
Δημόσιο Ταμείο. 

3) Διαδικασία συγκρότησης των Επιτροπών εκτίμησης ακινήτων και 
επίλυσης με συμβιβασμό των φορολογικών διαφορών της Κοινότητας 
καθώς και για τις υποθέσεις που παραπέμπονται στα φορολογικά δικα¬ 
στήρια. 

4) Τήρηση του βιβλίου βεβαιουμένων εσόδων. 

5) Έκδοση πιστοποιητικών και βεβαιώσεων φορολογικής χρήσης. 

6) Ανάληψη και διεκπεραίωση κάθε άλλου θέματος που έχει σχέση με 
φορολογικά και συναφή θέματα. 

ε. Λογιστικά θέματα. 

1) Σύνταξη του προϋπολογισμού και του απολογισμού της Κοινότη¬ 
τας. 

2) Σύνταξη των καταστάσεων μισθοδοσίας του προσωπικού. 

3) Έκδοση των χρηματικών ενταλμάτων πληρωμής (ΧΕΠ). 

4) Διαχείριση της παγίας προκαταβολής. 

5) Σύνταξη των καταστάσεων εισφορών στα ασφαλιστικά ταμεία και 
ενημέρωση των βιβλιαρίων ενσήμων Ι.Κ.Α. 

6) Τήρηση βιβλίων τρεχουμένων λογαριασμών και καθολικού εξό¬ 
δων. 

7) Κατάρτιση του προγράμματος προμηθ,ειών και εκτέλεση αυτού, 
στ. Είσπραξη κοινοτικών προσόδων. 

1) Η είσπραξη κάθε είδους εσόδων της Κοινότητας, βεβαιουμένων 
και οίκοθεν. 

2) Ενημέρωση των φορολογικών καταλόγων και η σύνταξη κατα¬ 
στάσεων οφειλετών. 

3) Έκδοση και εκτέλεση ενταλμάτων προσωπικής κράτησης, κατα¬ 
σχετηρίων και προσημειώσεων. 

4) Επιλαμβάνεται σε κάθε άλλο θέμα που έχει σχέση με τα έσοδα της 
Κοινότητας. 


3. Τμήμα Τεχνικών Υπηρεσιών 

Στο Τμήμα Τεχνικών Υπηρεσιών υπάγονται οι παρακάτω αρμοδιό¬ 
τητες. 

α. Προγραμματισμός, Μελέτες, Επιβλέψεις έργων, Σχέδιο πόλης. 

β. Αποχέτευση. 

γ. Ηλεκτροφωτισμός. 

δ. Ύδρευσης. 

ε. Καθαριότητα. 

στ. Κήποι - δενδροστοιχίες. 

Προϊστάμενος Τμήματος. 

Πέραν των ειδικών καθηκόντων, που θα εκτελεί με απόφαση του 
Προέδρου της Κοινότητας, επιβλέπει, συντονίζει και κατευθύνει την 
υπηρεσία του σε τρόπο ώστε να διεξάγεται απρόσκοπτα. 

Εισηγείται στον Πρόεδρο μέσω του Προϊσταμένου της Διεύθυνσης 
τον προσδιορισμό των αρμοδιοτήτων και καθηκόντων στους υπαλλή¬ 
λους του τμήματος. 

α. Προγραμματισμός, Μελέτες, Επιβλέψεις έργων, Σχέδιο πόλης. 

1) Κατάρτιση του σχεδίου Τεχνικού Προγράμματος των εκτελε¬ 
στέων έργων της Κοινότητας. 

2) Σύνταξη αρχιτεκτονικών, πολεοδομικών, τοπογραφικών μελετών 
και μελετών έργων οδοποιίας, αποχέτευσης, ύδρευσης και κτιρίων. 

3) Σύνταξη μελετών υψομετρικού δικτύου. 

4) Σύνταξη των σχεδίων τροποποίησης και εφαρμογής του ρυμοτομι¬ 
κού σχεδίου της Κοινότητας καθώς και των πράξεων αναλογισμού και 
διεκπεραίωση της σχετικής διαδικασίας. 

5) Εφαρμογή επί του εδάφους του ρυμοτομικού σχεδίου και εκτέλεση 
εργασιών αποτυπώσεων και χωροσταθμίσεων. 

6) Επίβλεψη των πάσης φύσης εκτελούμενων έργων της Κοινότητας. 

7) Σύνταξη των πιστοποιήσεων και λογαριασμών πληρωμής των 
εκτελούμενων έργων και των απαιτουμένων επιμετρήσεων και παραλα¬ 
βών των έργων. 

8) Τήρηση των φακέλων των πράξεων αναλογισμού και των υψομέ¬ 
τρων και έκδοση βεβαιώσεων και στοιχείων υψομέτρων οδών και κοινο¬ 
χρήστων χώρων. 

9) Χορήγηση των αδειών εκσκαφών και τομών οδοστρωμάτων. 

10) Έλεγχος των εκδιδομένων οικοδομικών αδειών από άποψη τήρη¬ 
σης των όρων και περιορισμών δόμησης του εγκεκριμένου ρυμοτομικού 
σχεδίου. 

11) Τήρηση του κτηματολογίου της Κοινότητας. 

12) Τήρηση βιβλίου υλικών και εξοπλισμού της Τεχνικής Υπηρεσίας, 
β. Αποχέτευση. 

1) Τήρηση του αρχείου της αποχέτευσης. 

2) Παραλαβή και διεκπεραίωση των αιτήσεων για τη σύνδεση των 
ακινήτων με το δίκτυο αποχέτευσης. 

3) Προγραμματισμός των υπό εκτέλεση συνδέσεων με το δίκτυο απο¬ 
χέτευσης. 

4) Τήρηση του βιβλίου μηχανημάτων και υλικών αποχέτευσης. 

5) Τήρηση καρτελών και μητρώου υποχρέων λογαριασμών σύνδεσης 
με το δίκτυο αποχέτευσης. 

γ. Ηλεκτροφωτισμός 

1) Ευθύνη της συντήρησης και ομαλής λειτουργίας των εγκαταστά¬ 
σεων του δικτύου φωτισμού οδών και κοινοχρήστων χώρων της Κοινό- 
τητας. 

2) Προγραμματισμός των νέων επεκτάσεων του δικτύου φωτισμού 
των οδών και κοινοχρήστων χώρων. 

3) Τήρηση βιβλίου αναλωσίμων ηλεκτρικών ειδών καθώς και προ¬ 
γραμματισμός της προμήθειας του αναγκαίου ηλεκτρολογικού υλικού, 
δ. Ύδρευση. 

1) Ευθύνη της συντήρησης και ομαλής λειτουργίας των αντλιοστα¬ 
σίων, του δικτύου και των εγκαταστάσεων γενικά της ύδρευσης της 
Κοινότητας. 

2) Προγραμματισμός των νέων παροχών, της επέκτασης, βελτίωσης 
και συμπλήρωσης του δικτύου ύδρευσης. 

3) Διεκπεραίωση - έλεγχο των αιτήσεων παραπόνων υδροληπτών 
για υπερβολική κατανάλωση, σύμφωνα με τις διατάξεις του Κανονι¬ 
σμού ύδρευσης της Κοινότητας. 

4) Καταμέτρηση των ενδείξεων, των υδρομετρητών και υδροληπτών 
και παροχή στοιχείων για τη σύνταξη των βεβαιωτικών καταλόγων του 
τέλους ύδρευσης προς μηχανογράφηση αυτών και έκδοση των οικείων 
λογαριασμών ύδρευσης. 

5) Παρακολούθηση και κατάρτιση του προγράμματος εργασίας λει¬ 
τουργίας των κοινοτικών αντλιοστασίων και του δικτύου ύδρευσης. 

6) Τήρηση και ενημέρωση του βιβλίου υλικών και εξαρτημάτων 

ύδρευσης και προγραμματισμός των απαιτουμένων για προμήθεια υλι¬ 
κών. 

ε. Καθαριότητα 

1) Η υπηρεσία καθαριότητας εποπτεύεται από τον επιστάτη καθαριό¬ 
τητας ο οποίος είναι υπεύθυνος για την περισυλλογή και αποκομιδή των 
απορριμμάτων, τον καθαρισμό των κοινοχρήστων χώρων καθώς και 
την περισυλλογή και αποκομιδή των εξωοικιακών απορριμμάτων και 
εισηγείται στον Πρόεδρο, μέσω του προϊσταμένου του κάθε μέτρο προς 
βελτίωση της υπηρεσίας καθαριότητας. 

2) Τήρηση βιβλίου αναλώσιμου υλικού της υπηρεσίας και προγραμ¬ 
ματισμός της προμήθειας αυτού. 

στ. Κήποι - δενδροστοιχίες 

1) Καλλιέργεια και συντήρηση του πρασίνου των οδών, πλατειών και 
κοινοχρήστων χώρων της Κοινότητας. 

2) Προγραμματισμός των δενδροφυτεύσεων και η δημιουργία κηπα- 
ρίων στους κοινόχρηστους χώρους της Κοινότητας. 

3) Επιμέλεια στον καλλωπισμό των δενδρυλίων και φυτών (κλάδεμα, 
ράντισμα κ.λπ.). 

4) Προγραμματισμός των απαιτουμένων για προμήθεια σπόρων, φυ¬ 
τών, λιπασμάτων, εργαλείων και τήρηση του οικείου βιβλίου, από το 
δενδροκηπουρό που θα ορίζεται εκάστοτε υπεύθυνος της υπηρεσίας Κή¬ 
πων και Δενδροστοιχιών με απόφαση του Προέδρου της Κοινότητας 
μετά από εισήγηση του Προϊσταμένου του τμήματος. 

ΑΡΘΡΟ 5ο 

ΠΡΟΣΟΝΤΑ ΔΙΟΡΙΣΜΟΥ ΥΠΑΛΛΗΛΩΝ 

Τυπικά προσόντα διορισμού κατά κατηγορία και κλάδο είναι τα ορι¬ 
ζόμενα στα άρθρα 2 και 17 του Ν. 1586/86 και στο Π.Δ. 37α/1987. 

ΑΡΘΡΟ 6ο 

ΚΑΘΗΚΟΝΤΑ ΚΑΙ ΠΕΡΙΟΡΙΣΜΟΙ ΥΠΑΛΛΗΛΩΝ 

Τα του διορισμού, των θεμελιωδών καθηκόντων, περιορισμών, αστι¬ 
κής ευθύνης, των μεταβολών της υπηρεσιακής κατάστασης, πειθαρχι¬ 
κών αδικημάτων, ποινών και της λύσης της υπαλληλικής σχέσης των 
υπαγομένων στον παρόντα Οργανισμό, εφαρμόζονται οι διατάξεις του 
Ν. 1188/1981, 1586/86, 1735/87 του Π. Δ/τος 581/84 καθώς 
και των Νόμων και Διαταγμάτων που αφορούν τους υπαλλήλους των 
Ο.Τ.Α. 

ΑΡΘΡΟ 7ο 

ΚΥΡΩΣΗ - ΙΣΧΥΣ 

Κάθε προηγούμενη απόφαση που αφορά τον Οργανισμό Εσωτερικής 
Υπηρεσίας της Κοινότητας καταργείται από της δημοσίευσης του παρό¬ 
ντος στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της .Κυβερνή¬ 
σεως. 

Αγία Παρασκευή, 19 Απριλίου 1988 

Ο Νομάρχης κ.α.α. 

Η Διευθύντρια 
ΕΛΕΝΗ ΣΚΑΡΜΕΑ 

-♦- 

Αριθ. Ε 2726 (6) 

Καθορισμός κλάδων, των οποίων οι υπάλληλοι κρίνονται για την κατά¬ 
ληψη θέσεων προϊσταμένων. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 9 παρ. 10 του Ν. 1586/1986. 

2. Τη γνώμη του Δημοτικού Συμβουλίου Τρίπολης που διατυπώ¬ 
θηκε στην 21/1987 απόφασή του. 

3. Το γεγονός ότι μέχρι σήμερα δεν έχει εγκριθεί ο νέος ΟΕΥ του Δή¬ 
μου Τρίπολης, αποφασίζουμε: 

Καθορίζουμε τους κλάδους των οποίων οι υπάλληλοι κρίνονται για 
την κατάληψη θέσεων Προϊσταμένων των οργανικών μονάδων, στο 
Δήμο Τρίπολης, ως εξής: 

1. Για τη θέση του Προϊσταμένου του Τμήματος Διοικητικών Υπηρε¬ 
σιών θα κρίνονται οι υπάλληλοι των κλάδων ΠΕΙ Διοικητικού και ΔΕΙ 
Διοικητικού. 


2. Για τη θέση του Προϊσταμένου του Τμήματος Οικονομικών Υπη¬ 
ρεσιών θα κρίνονται υπάλληλοι των κλάδων ΠΕΙ Διοικητικού και ΔΕΙ 
Διοικητικού. 

3. Για τη θέση του Προϊσταμένου της Τεχνικής Υπηρεσίας θα κρίνο- 
νται υπάλληλοι των κλάδων ΠΕ3 (Πολιτικών Μηχανικών) ΤΕ3 (Τε¬ 
χνολόγων Πολιτικών Μηχανικών) και ΤΕ5 (Τεχνολόγων Τοπογράφων 
Μηχανικών). 

Τρίπολη, 23 Φεβρουάριου 1987 

Ο Νομάρχης κ.α.α. 

Ο Προϊστάμενος 
ΣΤ. ΠΑΠΑΝΤΩΝΙΟΥ 

-φ- 

Αριθ. 10546 (7) 

Ψήφιση νέου Οργανισμού Εσωτερικής Υπηρεσίας της Κοινότητας 
Οβριάς Ν. Αχαΐας, σύμφωνα με τις διατάξεις του Ν. 1586/86. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Την απόφαση του Κ.Σ. Οβριάς αριθμ. 125/87 περί ψήφισης νέου 
Οργανισμού Εσωτερικής Υπηρεσίας, σύμφωνα με τις διατάξεις του Ν. 
1586/86. 

2. Τη γνωμοδότηση του Υπηρεσιακού του άρθρου 14 του Ν. 1586/ 

86 . 

3. Τις διατάξεις του Ν. 1586/86, σε συνδυασμό με τις όμοιες του 
άρθρου 12 του Ν. 1188/81, όπως αυτές τροποποιήθηκαν και συμπλη¬ 
ρώθηκαν με τις όμοιες του άρθρου 81 του Ν. 1416/84, και τις εγκυ¬ 
κλίους του Υπουργείου Εσωτερικών 53560/59/6.8.86, 75643/ 
16.7.1987, αποφασίζουμε: 

Εγκρίνουμε την αριθμ. 125/87 απόφαση του Κ.Σ. Οβριάς περί ψή¬ 
φισης νέου Οργανισμού Εσωτερικής Υπηρεσίας της Κοινότητας αυτής, 
ο οποίος διαρθρώνεται όπως πιο κάτω: 

1. ΚΑΤΗΓΟΡΙΑ Δ.Ε.: 

ΚΛΑΔΟΣ ΔΕΙ Διοικητικού 

Δύο (2) θέσεις με βαθμούς Γ-Α 

2. ΚΑΤΗΓΟΡΙΑ Υ.Ε. 

ΚΛΑΔΟΣ ΥΕ1 

Μία (1) θέση με βαθμούς Δ-Γ 
ΚΛΑΔΟΣ Υ.Ε. 16 

Δύο (2) θέσεις με βαθμούς Δ-Γ 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Πάτρα, 5 Απριλίου 1988 

Ο Νομάρχης 
Δ. ΠΑΝΤΑΖΗΣ 

-φ- 

Αριθ. Ε2/5013 (8) 

Τροποποίηση της Ε2/οικ. 5519/13.3.86 απόφασης του Νομάρχη 
Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις των άρθρων 6 και 7 του Ν· 3200/55 «περί Διοικη¬ 
τικής αποκέντρωσης». 

2. Τις διατάξεις των άρθρων 1 και 2 του Ν.Δ. 532/70 «περί συ- 
μπληρώσεως των διατάξεων περί διοικητικής αποκέντρωσης», καθώς 
και των ομοίων του Β.Δ. 159/73. 

3. Τις διατάξεις του άρθρου 15 του Ν. 1579/85 «περί ρυθμίσεων 
για την εφαρμογή και ανάπτυξη του Εθνικού Συστήματος Υγείας και 
άλλες διατάξεις». 

4. Την Ε2/οικ. 5519/13.3.1986 απόφασή μας «περί συγκρότησης 
πρωτοβάθμιας επιτροπής ελέγχου σταυλισμών και επιχειρήσεων επε¬ 
ξεργασίας ζωικών προϊόντων όπως τροποποιήθηκε με την Ε2/10678/ 
16.6.1987 απόφασή μας. 

5. Το 457/2.3.1988 έγγραφο της Δ/νσης Κτηνιατρικής Ν. 
Αχαΐας, αποφασίζουμε: 

Τροποποιούμε την απόφασή μας Ε2/οικ. 5519/13.3.1986, όπως 
τροποποιήθηκε με την Ε2/10678/16.6.1987 όμοια και ορίζουμε ότι 
στην πρωτοβάθμια επιτροπή ελέγχου σταυλισμών και επιχειρήσεων 

επεξεργασίας ζωικών προϊόντων, θα μετέχει ως τακτικό μέλος ο Γιαν- 
νοϋσης Γιάννης, κτηνίατρος της Δ/νσης Κτηνιατρικής Αχαΐας, σε αντι¬ 
κατάσταση του Παναγιωτόπουλου Παύλου, με αναπληρωματικό μέλος 
το Δ/ντή του οικείου Αγροτικού Κτηνιατρείου, σε αντικατάσταση του 
Ντούμα Συμεών Κτηνιάτρου της αυτής Δ/νσης., 

Κατά τα λοιπά ισχύει η προηγούμενη τροποποιημένη απόφασή μας. 

Η παρούσα να δημοσιευθεί στην Εφημερίδα της Κυβερνήσεως. 

Πάτρα, 15 Απριλίου 1988 

Ο Νομάρχης 

ΔΗΜΗΤΡΗΣ ΠΑΝΤΑΖΗΣ 

-Φ- 

Αριθ. Α. 1586 (9) 

Ψήφιση ΟΕΓ της Κοινότητας Πτέρης Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Την απόφαση του Κοιν. Συμβουλίου Πτέρης αρ. 51/86, περί ψή¬ 
φισης του ΟΕΤ της Κοινότητας Πτέρης. 

2. Τις διατάξεις του άρθρου 153 του Π.Δ. 76/85. 

3. Τις διατάξεις του άρθρου 12 του Ν. 1188/81 και του Ν. 1586/ 

86 . 

4. Την αριθμ. 5-8/10.12.87 γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/81, αποφασίζουμε: 

Εγκρίνουμε την απόφαση του Κοινοτικού Συμβουλίου Πτέρης αρ. 
51/86 περί ψήφισης του ΟΕΥ της Κοινότητας, ο οποίος διαρθρώνεται 
ωςεξής: 

Κατηγορία ΔΕ 

α) Κλάδος ΔΕΙ Διοικητικού 
Δύο θέσεις μεβαθμούς Γ-Α 
β) Κλάδος ΔΕ 15 Εισπρακτόρων 
Μία (1) θέση μεβαθμούς Γ-Α 

Προϊστάμενος της Γραμματείας είναι ο Πρόεδρος της Κοινότητας, 
γιατί ο αριθμός των θέσεων δενξεπερνά τις τέσσερις (4) βάσει της αρ. 
27111/87 εγκυκλίου του ΥΠ.ΕΣ. 

Η παρούσα να δημοσιευθεί στην Εφημερίδα της Κυβερνήσεως. 

Πάτρα, 8 Μαρτίου 1988 

Με εντολή Νομάρχη 
Ο Διευθυντής 
ΣΤΕΦ. ΦΑΡΔΕΛΑΣ 

-Φ- 

Αριθ. Α.Π. 10545 (10) 

Ψήφιση ΟΕΥ της Κοινότητας Σαραβαλίου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 

Έχοντας υπόψη: 

1. Την απόφαση του Κοιν. Συμβουλίου Σαραβαλίου 3/88 περί ψήφι¬ 
σης του ΟΕΥ της Κοινότητας Σαραβαλίου. 

2. Τις διατάξεις του άρθρου 153 του Π.Δ. 76/85. 

3. Τις διατάξεις του άρθρου 12 του Ν. 1188/81 και του Ν. 1586/ 

86 . 

4. Την αριθμ. 1-12/9.3.1988 γνωμοδότηση του Υπηρεσιακού 
Συμβουλίου του άρθρου 14 του Ν. 1586/1986, αποφασίζουμε: Γ 

Εγκρίνουμε την απόφαση του Κοιν. Συμβουλίου Σαραβαλίου 3/88 
περί ψήφισης του ΟΕΥ της κοινότητας, ο οποίος διαρθρώνεται ως εξής: 
Κατηγορία ΔΕ 

Κλάδος ΔΕΙ Διοικητικού 
Δύο (2) θέσεις με βαθμούς Γ-Α 
Κλάδος ΔΕ30 Τεχνίτης ύδρευσης 
Μία (1) θέση με βαθμούς Γ-Α 

Προϊστάμενος της Γραμματείας είναι ο Πρόεδρος της Κοινότητας, 
γιατί ο αριθμός των θέσεων δεν ξεπερνά τις τέσσερις (4) θέσεις. 


Η παρούσα να δημοσιευθεί στην Εφημερίδα της Κυβερνήσεως. 

Πάτρα, 5 Απριλίου 1988 

Με εντολή Νομάρχη 
Ο Διευθυντής 

ΣΤ. ΦΑΡΔΕΛΑΣ 

-Φ- 

Αριθ. Β 5544 (11) 

Προσαρμογή Ο.Ε.Υ. Κοινότητας Νεοχωρίου Ν. Καρδίτσας.στις διατά¬ 
ξεις του Ν. 1586/86. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 12 παραγ. 3 Ν. 1188/81 σε συνδυασμό 
με τις όμοιες του Ν. 1586/86. 

2. Την αριθμ. 53560/59/6.8.86 εγκύκλιο του Υπουργείου Εσωτε¬ 
ρικών. 

3. Την αριθ. 43/87 απόφαση του Κοινοτικού Συμβουλίου Νεοχω¬ 
ρίου με την οποία ψηφίζεται ο Οργανισμός Εσωτερικής Υπηρεσίας της 
Κοινότητας. 

4. Τη σύμφωνη γνώμη του Υπηρεσιακού Συμβουλίου του άρθρου 14 
παραγ. 9 του Ν. 1586/86 η οποία έχει διατυπωθεί στο αριθ. 1/4/ 
29.2.88 πρακτικό, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Νεοχωρίου όπως έχει ψηφιστεί με την αριθμ. 43/87 απόφαση του Κοι¬ 
νοτικού Συμβουλίου και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Συγκρότηση Υπηρεσιών 

Άρθρο Ιο: Η Υπηρεσία της Κοινότητας συγκροτείται από τη Διοικη¬ 
τική Υπηρεσία. 

Το· οργανωτικό σχήμα της Κοινότητας ονομάζεται γραμματεία με 
προϊστάμενο τον Πρόεδρο της Κοινότητας. 

Διοικητικές Υπηρεσίες 

Άρθρο 2ο: Διάρθρωση - διαβάθμιαη θέσεων 
Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως παρακάτω: 

Μόνιμο προσωπικό 

Κατηγορία ΔΕ 
Κλάδος ΔΕΙ Διοικητικού 
Μία (1) θέση γραμματέα με βαθμούς Γ-Α 
Κατηγορία ΥΕ 

Κλάδος ΥΕ1 κλητήρων θυρ. γενικών καθηκόντων 
Μία (1) θέση με βαθμούς Δ-Γ 

Άρθρο 3: Αρμοδιότητες και αντικείμενα Διοικητικής Υπηρεσίας 
Στην αρμοδιότητα της Διοικητικής Υπηρεσίας ανήκουν (ενδεικτική 
αρίθμηση). 

Γραμματέας Κοινότητας 

1. Η τήρηση του πρωτοκόλλου αλληλογραφίας εισερχομένων και 
εξερχομένων εγγράφων και η διεκπεραίωση αυτών. 

2. Η κανονική τήρηση των Μητρώων Αρρένων και των Δημοτολο¬ 

γίων της Κοινότητας και η διεξαγωγή της σχετικής αλληλογραφίας για 
τις μεταβολές στα Μητρώα και Δημοτολόγια. ( 

3. Η κανονική τήρηση του Αρχείου της Κοινότητας. 

4. Η μέριμνα για τη δημοσίευση των πάσης φύσεως ανακοινώσεων 
της Κοινότητας καθώς και η επίδοση των προσκλήσεων συνεδριάσεων 
του Κοινοτικού Συμβουλίου. 

5. Η έγκαιρη και κανονική σύνταξη βεβαιωτικών καταλόγων από 
τέλη και δικαιώματα της Κοινότητας. 

6. Η παραλαβή, αποσφράγιση, χαρακτηρισμός, πρωτοκόλληση, αρ¬ 
χειοθέτηση όλης της αλληλογραφίας της Κοινότητας αφού προηγουμέ¬ 
νως τεθεί υπόψη του Προέδρου χωρίς καθυστέρηση και γίνουν οι δέου¬ 
σες ενέργειες. 

7. Η κανονική τήρηση των πρακτικών συνεδριάσεων του Κοιν. Συμ¬ 
βουλίου και η έκδοση και δημοσίευση αυτών. 

8. Η αντιγραφή, δακτυλογράφηση όλων των εγγράφων της Κοινότη¬ 
τας αποφάσεων, πιστοποιητικών και η εκτέλεση κάθε γραφικής υπηρε- 

σίας της Κοινότητας που της ανατίθεται. 

9. Η παρακολούθηση των νόμων και νομολογίας και μέριμνα εφαρ¬ 
μογής τους και εκτελέσεως των διαταγών προς εύρυθμη λειτουργία της 
διοικητικής υπηρεσίας. 

10. Η ενημέρωση του Προέδρου για την πορεία των οικονομικών της 
Κοινότητας και η προσυπογραφή με τον Πρόεδρο των χρηματικών 
ενταλμάτων. 

11. Η φροντίδα για τη λειτουργία των υπηρεσιών της Κοινότητας 
ύδρευσης, φωτισμού, καθαριότητας, άρδευσης καθώς και κάθε υπηρε¬ 
σία που θα δημιουργηθεί στο μέλλον. 

12. Η διεξαγωγή κάθε υπηρεσίας που απορρέει από την ενάσκηση αρ¬ 
μοδιοτήτων, οι οποίες ανατίθεται στην Κοινότητα από νόμους, διατάγ¬ 
ματα κ.λπ. 

Στην αρμοδιότητα του κλητήρα της Κοινότητας ανάγονται ο κλητή¬ 
ρας εκτελεί την καθαριότητα του Κοιν. Γραφείου της κοινότητας μερι¬ 
μνά για τη διακίνηση της εισερχόμενης αλληλογραφίας την κανονική 
επίδοση της εξερχόμενης τοιαύτης καθώς και την επίδοση των προ¬ 
σκλήσεων του Κοιν. Συμβουλίου την τοιχοκόλληση όλων των ανακοι¬ 
νώσεων και εκτελεί κάθε υπηρεσία που ανατίθεται σ’ αυτόν νόμιμα. 

, Άρθρο 4ο: Τυπικά προσόντα διορισμού του προσωπικού του άρθρου 
2 ορίζονται για την κατηγορία ΔΕ του κλάδου ΔΕ Διοικητικού απολυτή¬ 
ριο Λυκείου ή εξαταξίου Γυμνασίου ή άλλου ισότιμου σχολείου ανεξάρ¬ 


τητα από την ειδικότητα (άρθρο 5 Π. Δ/τος 37α/87). 

Η παρούσα να δημοσιευθεί στην Εφημερίδα της Κυβερνήσεως. 

Καρδίτσα, 31 Μαρτίου 1988 

Με εντολή Νομάρχη κ.α.α. 

Ο Διευθυντής 
ΔΗΜ. ΓΕΝΝΑΔΙΟΣ 

- ♦- 

ΔΙΟΡΘ ΩΣΕΙΣ ΣΦΑΛ ΜΑΤΩΝ (12) 

Στην κοινή απόφαση του Πρωθυπουργού και του Υπουργού Εθνικής 
Οικονομίας με αριθ. Α.9211/ΔΙΟΝΟΣΕ 1737/3.12.1987 «Ανάθεση 
αρμοδιοτήτων στους Υφυπουργούς Εθνικής Οικονομίας», που δημο- 
σιεύθηκε στο ΦΕΚ 702/τ. Β'/4.12.1987 γίνεται η ακόλουθη διόρ¬ 
θωση: 

Στη σελίδα 7213 στη δεύτερη στήλη στην παρ. 1 στο στοιχείο 3 από 
το εσφαλμένο την άσκηση επί των: στο ορθό την άσκηση εποπτείας επί 
των: 

(Από το Υπουργείο Εθνικής Οικονομίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





